Boek: MaalvleisMaalvleis is ‘n regte staatmaker – goedkoop en veelsydig. In dié boek deel Karen meer as 100 liplekker maalvleisresepte. Sy begin by hoe jy jou eie maalvleis kan maak, basiese frikkadelle en dan gee sy ‘n wye verskeidenheid resepte van morsjorse tot iets vir die spogtafel. Sy deel lekker resepte vir piekniekbederfies, pastageregte, pasteie en ‘n groot verskeidenheid burgers. Met ‘n hele arsenaal speserymengsels vir jou koskas, help sy jou om met die afskeepkind van die vleisfamilie iets spesiaals op te tower. Die resepte is maklik om te maak en jy hoef nie ver te soek vir die bestanddele nie – trouens, jy sal dit sommer in jou eie koskas kry. Eenvoudig, ja, maar die smaak is ongelooflik en jou mense sal soebat vir meer. Oor die outeur Karen Hart is ’n kosskrywer en tans die kosredakteur van die tydskrif Kuier. Sy het ook al die rol van kosredakteur vir verskeie tydskrifte vervul, o.a. Move en TV Plus. Skakel gerus elke Donderdag na twee in op Radio Kaapse Kansel waar Karen met luisteraars gesels oor haar liefde vir kook. Sy is op haar gelukkigste tussen die kospotte. Uitgewer: Human & Rousseau Prys: R260,00* *Prys onderhewig aan verandering Koop die boek by Graffiti Boeke